Nayarit
Nayarit — Tinch okeani sohilida joylashgan, Meksikaning gʻarbiy qismidagi shtat. Maydoni 27,6 ming km². Axrlisi 919,7 ming kishi (2000). Maʼmuriy markazi — Tepik shahri Gʻarbiy Syerra-Madre tizmalari (balandligi 2300 m) tor sohilboʻyi tekis-ligini Meksika yassitogʻligidan ajratib turadi. Iklimi yozi sernam, tropik iklim. Yillik yogʻin 1000 mm. Togʻ oralarida yogin miqdori 200–300 mm. Asosiy daryolari: San-Pedro, RioGrande-de-Santyago va boshqa Tekisliklarda doim yashil oʻrmonlar, togʻ etaklarida barg toʻkuvchi, balandroqda igna bargli daraxtlar oʻsadi. Xoʻjaligining asosini qishloq xoʻjaligi tashkil etadi. Asosiy ekinlari: tamaki, yer yongʻoq, shakarqamish, tropik mevalar. Oziq-ovqat, toʻqimachilik, koʻnpoyabzal sanoati rivojlangan.